Anne 1935 bis anne 1939 hän d Dialäktologe Heinrich Baumgartner  un Paul Zinsli (Universität Bärn) un dr Rudolf Hotzenköcherle (Uni Züri) d Vorarbete gleischtet - do hän miäße d Ufnahmethode, s Ortsnetz, s Frogebuech un s Dranskriptionssystem feschtglegt wäre un hän miäße Abstimmige mit verwandte wisseschaftlige Diszipline un Atlante (so dr Deutsche Wortatlas, dr Atlas der Schweizerischen Volkskunde) gmacht wäre. E Roll bim Vorbreite hän aü diä erschte 10 Bänd vum Schwizerische Idiotikon gspiilt, wu bis derte fertig gsii sin, un d erschte 19 Bänd vu dr "Beiträge zur zweizerdeutschen Grammatik". E methodischs Vorbild fir dr SDS isch dr "Sprach- und Sachatlas Italiens und der Südschweiz" gsii.